munkers+antrekk

Antrekk/Frisyre hos munker og nonner? Munkene og nonnene lever et ”rent” liv. De er ikke opptatt av utseende og materielle goder. Det er dette de også viser ved å ikke ha en flott frisyre. Munkene er fattige og lever som asketer. De eier bare det mest nødvendige som regel har de en enkel oransj klesdrakt, en matskål , en barberkniv en vandrestav og noen andre få ting.



**IKKE NOE KVINNEYRKE** er vel så merkelig som nonnens. Livslang kyskhet i flagrende gevanter, hvem velger slikt i vår tid? Hvem går gjennom livet i tilsynelatende lykkelig ekteskap med Kristus, samtidig som hun er bundet av lydighet, absolutt lydighet mot priorinnen og hennes regime hjemme i klosteret? Nonnene er merkelige kvinner. Ja, for de er kvinner, ingen tvil om det, bare spør en mann. Nonnen er i høy grad attraktiv, om enn utenfor den vanlige måten, tiltrekkende for oss i den dobbelte egenskap av skjønnhet og urørbarhet. Intet er så betagende som en ung nonnes strålende smil, en utstråling i-seg-selv uten beregnende adresse. Det måtte da være den modne nonnens innforståtte blikk: Humoristisk, jomfruelig, men forstandig, urørt, men livsklokt på én gang Hvorfor har vi nonner? Nonner i Norge? Om dette er det nettopp kommet ei bok, en kvinnehistorie utenom det vanlige. Else-Britt Nilsen, som er dominikanerinne og utdannet kirkehistoriker, har avsluttet første bind av sin store norske nonnehistorie: «Nonner i storm og stille. Katolske ordenssøstre i Norge i det 19. og 20. århundre» (Solum forlag). Nonnenes misjonsgjerning har alltid vært omstridt, betraktet med den ytterste mistro fra kristenfolket, og gjenstand for de fordommene folk flest har nært overfor katolisismen. Skal vi nå få «alle klosterlivets uhyggelige og onde gjerninger» også i Norge, klaget en Kristiania-avis da de første fire St. Josef-søstrene slo seg ned her i 1860-åra.
 * JA, HVORFOR VELGER** disse sarte ordenssøstre fra katolske land på Kontinentet en tilværelse her oppe i det kalde nord? Vi har jo sett nonner fra Nederland, Frankrike, Belgia, Polen, Tyskland - spredt over byer som Drammen, Porsgrunn, Fredrikstad, Hammerfest, Harstad. Hvordan kan det ha seg at deres svulmende, lagrike kapper og merkelige hetter inngår i den vanlige, norske kystby - med sitt trøstesløse klima og sin frastøtende befolkningskulde?
 * NONNENE ER HER,** historisk sett, for å drive misjon. For ved sin selvoppofrende drift av skoler og sykehus, barnehjem og fattighjelp, å sette et godhetens eksempel som kanskje - kanskje - kunne tine våre harde protestantiske hjerter overfor Moderkirken og dens sak, og på lang sikt virke som en kraft til fordel for Roma.
 * MEN OM DE SMÅ SØSTRE** er utsendt fra den store Kirke, i begynnelsen til og med fra dens departement for troens utbredelse, Sacra Congregatio de Propaganda Fide, så har de ikke derfor vært uten egen vilje, uten selvstendig program.